[Video] Puk-studente maak self skoon ná ontwrigtingFoto: South Afri-CAN/Facebook Volgens die rektor, Fika Janse van Rensburg, het ŉ groep mense onwettig in die Amfi vergader. “Die groep mense kon eers tydens die vergadering geëien word. Die organiseerders is ons studente wat hul grondwetlike reg op protes uitgeoefen het. Hulle het egter onwettig vergader en onregmatig die werkers van diensverskaffers, wat ’n kontrak met die NWU het, by hul protesoptrede betrek.” Janse van Rensburg het gesê die studente wat betrokke was, sal onmiddellik aangekla en dissiplinêr verhoor word. “Die werknemers van die diensverskaffers het hul kontrak met hul werkgewers verbreek. Hulle word belet om die kampus te betree, en ons vereis dat die diensverskaffers sal optree. Die veiligheid van ons studente en personeel bly vir ons die hoogste prioriteit.” Janse van Rensburg het sy lof uitgespreek teenoor die universiteit se veiligheidsdienste en die SAPD. “Geen eiendom is beskadig en niemand is fisieke leed aangedoen nie. Rommel is wel gestrooi. En wat doen ons NWU-Pukke? Spontaan kom hulle – wit en swart – en in ŉ japtrap is die kampus skoon.” Volgens Janse van Rensburg is daar wel besluit om veiligheid op te skerp. “In die proses het ons ook lesse geleer. Ons het besluit om van vanaand (Vrydagaand) af die toegangsbeheer te verskerp. Ons het minder hekke oop, en élke insittende van ŉ voertuig moet met sekere dokumente geëien kan word. Ons studenteleiers word verder toegerus om uitlokking te hanteer, en om die nodige inligting aan medestudente oor te dra. Die beveiliging van geboue word ook opgeskerp.” Janse van Rensburg het sy lof uitgespreek teenoor die studente. “Ons raak nie ‘verskrik’ nie, maar met ons geoefende knieë en vér-kyk-oë pak ons deur genade elke uitdaging met vertroue aan. Waarborg hierdie vertroue dat dit ook vorentoe nét goed sal gaan? Nee, maar ons weet dat alles uiteindelik ten goede meewerk.” Graag terugvoer oor die dag se gebeure. Kyk ook video hieronder.Die groep mense wat onwettig in die Amfi vergader het, kon eers tydens die vergadering geïdentifiseer word. Die organiseerders is ons studente wat hulle grondwetlike reg op protes uitgeoefen het. Hulle het egter onwettig vergader en onregmatig die werkers van diensverskaffers, wat 'n kontrak met die NWU het, by hulle protesoptrede betrek. Die oortreders is geïdentifiseer. Studente wat oortree het, word onmiddellik aangekla en dissiplinêr verhoor. Die werknemers van die diensverskaffers het kontrak gebreek met hulle werkgewers. Hulle word belet om die kampus te betree, en ons vereis dat die diensverskaffers optree.Die veiligheid van ons studente en personeel bly vir ons die hoogste prioriteit. Ons kan ons Departement Beskermingsdienste, onder leiding van Des Ayob, groot lof toeswaai. ‘n Verdere groot gerusstellende faktor is dat ons in die Suid-Afrikaanse Polisiediens absoluut effektiewe rugsteun het. Geen eiendom is beskadig en niemand is fisiese leed aangedoen nie. Rommel is wel gestrooi. En wat doen ons NWU-Pukke? Spontaan kom hulle – wit en swart – en in ‘n japtrap is die kampus skoon.In die proses het ons ook lesse geleer. Ons het besluit om vanaf vanaand die toegangsbeheer te verskerp. Ons het minder hekke oop, en élke insittende van ‘n voertuig moet met dokumentasie geïdentifiseer word. Ons studenteleiers word verder toegerus om provokasie en uitlokking te hanteer, en om dit aan medestudente oor te dra. Geboue-beveiliging word ook opgeskerp.Ons grootste enkele probleem is die verspreiding van vals boodskappe.. Ek doen 'n beroep op elkeen om die egtheid van berigte te verifieer by PukkePraat@nwu.ac.za, per sms na 31750 of kontak ons by 018 299 2776 of 018 299 2712. Vandag het ons ervaar dat ons Universiteit nie net histories nie, maar ook geestelik diep wortels het. Ons raak nie “geskrik” nie, maar met ons geoefende knieë en vêr-kyk oë, pak ons deur genade elke uitdaging met vertroue aan. Waarborg hierdie vertroue dat dit ook vorentoe nét goed sal gaan? Nee, maar ons weet dat alles uiteindelik ten goede meewerk.NWU-Puk groeteFika J van Rensburg Posted by NWU-Pukke on Friday, February 26, 2016